ಅಂತರಾಷ್ಟ್ರೀಯ ಗೊತ್ತುಪಡಿಸಿದ ಪಂದ್ಯಗಳ ಹೆಚ್ಚುತ್ತಿರುವ ಜನಪ್ರಿಯತೆಯ ಕಾರಣ 20 ನೇ ಶತಮಾನದ ಪ್ರಾರಂಭದಲ್ಲಿ ಕ್ರೀಡೆಯ ಮೇಲ್ವಿಚಾರಣೆ ನೋಡಿಕೊಳ್ಳಲು ಒಂದು ಏಕೈಕ ಸಂಸ್ಥೆಯ ಅವಶ್ಯಕತೆಯು ಸಹಜವಾಗಿಯೇ ಕಂಡುಬಂದಿತು. ಫೀಫಾ 21 ನೇ ಮೇ 1904 ರಲ್ಲಿ ಪ್ಯಾರಿಸ್ ನಲ್ಲಿ ಪ್ರಾರಂಭಿಸಲ್ಪಟ್ಟಿತು; ಫ್ರೆಂಚ್ ಮಾತನಾಡುವ ದೇಶಗಳ ಹೊರಗೂ ಸಹ ಫ್ರೆಂಚ್ ಹೆಸರು ಮತ್ತು ಅಕ್ಷರಗಳಿಂದಾದ ಶಬ್ದವು ಹಾಗೆಯೇ ಉಳಿದಿದೆ. ಬೆಲ್ಜಿಯಂ, ಡೆನ್ಮಾರ್ಕ್, ಫ್ರಾನ್ಸ್, ದಿ ನೆದರ್ಲ್ಯಾಂಡ್ಸ್, ಸ್ಪೇನ್, ಸ್ವೀಡನ್ ಮತ್ತು ಸ್ವಿಡ್ಜರ್ಲ್ಯಾಂಡ್ ಗಳು ಸಂಸ್ಥಾಪಕ ಸದಸ್ಯರು. ಹಾಗೂ, ಅದೇ ದಿನವೇ, ಜರ್ಮನ್ ಸಂಸ್ಥೆಯು ಒಂದು ತಂತಿವಾರ್ತೆಯ ಮುಖಾಂತರ ತಾನೂ ಸದಸ್ಯನಾಗಿ ಸೇರಿಕೊಳ್ಳುವ ಇಂಗಿತವನ್ನು ವ್ಯಕ್ತಪಡಿಸಿತು. ರಾಬರ್ಟ್ ಗ್ಯೌರಿನ್ ಅದರ ಮೊದಲ ಅಧ್ಯಕ್ಷರು.
ಈಗ ಒಂದು ಸದಸ್ಯ ಸಂಸ್ಥೆಯಾಗಿರುವ ಇಂಗ್ಲೆಂಡ್ ನ ಡೇನಿಯಲ್ ಬುರ್ಲೆ ವೂಲ್ ಫಾಲ್ ರವರು 1906 ರಲ್ಲಿ ಗ್ಯೌರಿನ್ ಬದಲಿಗೆ ಬಂದರು. ಫೀಫಾದ ಸಂಸ್ಥಾಪನೆಯ ತತ್ವಗಳಿಗೆ ವಿರುದ್ಧವಾಗಿ, ವೃತ್ತಿಪರ ಫುಟ್ ಬಾಲ್ ಆಟಗಾರರ ಹಾಜರಿ ಇದ್ದಾಗ್ಯೂ, ಲಂಡನ್ನಿನ 1908 ರ ಒಲಂಪಿಕ್ಸ್ ನಲ್ಲಿ ನಡೆಸಲಾದ ಫುಟ್ ಬಾಲ್ ಕ್ರೀಡೆಗಳು ಬಹಳ ಯಶಸ್ವಿಯಾಯಿತು.
1908 ರಲ್ಲಿ ದಕ್ಷಿಣ ಆಫ್ರಿಕಾ, 1912 ರಲ್ಲಿ ಅರ್ಜೆಂಟಿನಾ ಹಾಗೂ ಚಿಲಿ, ಮತ್ತು 1913 ರಲ್ಲಿ ಕೆನಡ ಹಾಗೂ ಸಂಯುಕ್ತ ಸಂಸ್ಥಾನಗಳ ಅರ್ಜಿಗಳ ಜೊತೆ ಫೀಫಾದ ಸದಸ್ಯತ್ವವು ಯುರೋಪಿನಾಚೆಗೂ ವಿಸ್ತರಿಸಲ್ಪಟ್ಟಿತು.
ಮೊದಲನೆ ಮಹಾಯುದ್ಧ ಕಾಲದಲ್ಲಿ, ಅನೇಕ ಆಟಗಾರರನ್ನು ಯುದ್ಧಕ್ಕೆ ಕಳುಹಿಸಿದ ಕಾರಣ ಮತ್ತು ಅಂತರಾಷ್ಟ್ರೀಯ ನಿಶ್ಚಯಗೊಳಿಸಿದ ಪಂದ್ಯಗಳಿಗೆ ಪ್ರಯಾಣದ ಸಾಧ್ಯತೆಗಳು ತೀವ್ರವಾಗಿ ನಿಯಂತ್ರಿಸಲ್ಪಟ್ಟಿದ್ದರಿಂದ, ಕೆಲವೇ ಅಂತರಾಷ್ಟ್ರೀಯವಾಗಿ ಗೊತ್ತುಪಡಿಸಿದ ಕ್ರೀಡಾಸ್ಪರ್ಧೆಗಳಿದ್ದವು, ಹಾಗೂ ಸಂಸ್ಥೆಯ ಉಳಿಯುವಿಕೆಯೇ ಅನುಮಾನದಲ್ಲಿತ್ತು. ಯುದ್ಧಾ ನಂತರ, ವೂಲ್ ಫಾಲ್ ರ ಮರಣವನ್ನು ಅನುಸರಿಸಿ, ಡಚ್ ನವರಾದ ಕಾರ್ಲ್ ಹಿರ್ಷ್ ಮನ್ ರಿಂದ ಸಂಸ್ಥೆಯು ನಡೆಸಲ್ಪಡುತ್ತಿತ್ತು. ಆದರೆ ಹೋಮ್ ನೇಷನ್ಸ್(ಇಂಗ್ಲೆಂಡಿನ) ನ ಹಿಂತೆಗೆತದ ಕಾರಣ, ಅದು ನಾಶವಾಗುವುದರಿಂದ ಉಳಿಯಿತು, ಅವರು ತಮ್ಮ ಇತ್ತೀಚಿನ ಮಹಾಯುದ್ಧದ ಶತೃಗಳ ಜೊತೆ ಅಂತರಾಷ್ಟ್ರೀಯ ಸ್ಪರ್ಧೆಗಳಲ್ಲಿ ಭಾಗವಹಿಸಲು ಇಷ್ಟವಿಲ್ಲವೆಂಬುದನ್ನು ಎತ್ತಿ ಹೇಳಿತು. ಹೋಮ್ ನೇಷನ್ಸ್ ನವರು ನಂತರ ತಮ್ಮ ಸದಸ್ಯತ್ವವನ್ನು ಪುನರಾರಂಭಿಸಿದರು.
ಫೀಫಾದ ವಸ್ತು ಸಂಗ್ರಹವನ್ನು ಇಂಗ್ಲೆಂಡಿನಲ್ಲಿನ ನ್ಯಾಷನಲ್ ಫುಟ್ ಬಾಲ್ ಮ್ಯೂಸಿಯಂ ನಲ್ಲಿ ಇಡಲಾಗಿದೆ.

ದಿ15/ 16-6-2014 ಭಾನುವಾರ/ಸೋಮವಾರ
ಅಂತಿಮ ಹಂತ ತಲುಪಿದ ಟೀಮುಗಳ ಸ್ಕೋರ್`
ಇತಿಹಾಸ
ಮಾನ್ಯತೆಗಳು ಮತ್ತು ಪ್ರಶಸ್ತಿಗಳು